‫- סדרה תיעודית מקורית של NETFLIX -‬
‫כדור הארץ. ביתם של מיליוני מינים.‬
‫אבל האם יש חיים... מעבר?‬
‫אסטרונומים גילו אלפי כוכבי לכת‬
‫מחוץ למערכת השמש שלנו.‬
‫הם מאמינים שיש טריליונים נוספים.‬
‫אם חיים קיימים רק בחלקיק מהם,‬
‫היקום ודאי...‬
‫חי.‬
‫לכל היצורים החיים יש אותם צרכים‬
‫לאכול...‬
‫להתרבות...‬
‫ולהתפתח.‬
‫על ידי החלת חוקי החיים על כדור הארץ‬
‫לשאר היקום...‬
‫ניתן לשער‬
‫מה יכול לחיות‬
‫בעולמות חוצניים.‬
‫רוב כוכבי הלכת המוכרים לנו‬ ‫הם כל כך נוראים,‬
‫שנדמה שאף צורת חיים לא תוכל לשרוד בהם.‬
‫אך מדהים היכן החיים יכולים להתפתח.‬
‫מאז שאני זוכרת את עצמי,‬ ‫אימי תמיד אמרה לי שאני חייזרית.‬
‫כי מאז ומתמיד חשבתי על החלל החיצון.‬
‫תמיד ידעתי שאני רוצה לצאת ולחקור את היקום.‬
‫- שקע דנקיל‬ ‫אתיופיה -‬
‫אלוהים.‬
‫- קנדה לינץ'‬ ‫אסטרוביולוגית -‬
‫זה המקום המדהים ביותר שראיתי אי פעם.‬
‫כך אני חולמת שכוכבים אחרים נראים.‬
‫זה מדהים.‬
‫אז, כן.‬
‫התושבים המקומיים מכנים את שקע דנקיל‬ ‫בתור "השער לגיהינום".‬
‫מאה ועשרים מטרים מתחת לפני הים, וגעשי.‬
‫זה המקום הלוהט ביותר בעולם.‬
‫אנחנו ב -75 מעלות צלזיוס. 82 מעלות.‬
‫כאן זה מגיע עד ל-87.‬
‫אם חיים יכולים להתקיים כאן...‬
‫הם יכולים להתקיים במספר אינסופי‬ ‫של עולמות ביקום.‬
‫לחיים בכוכבים אחרים תהיה כימיה משלהם.‬
‫איננו יודעים אם היא תהיה זהה לשלנו,‬
‫אבל תהיה להם כימיה שעוזרת להם לחיות,‬
‫והכימיה הזאת תהיה כפופה לכללים.‬
‫לדוגמה, כל החיים מורכבים מתאים.‬
‫בתוך התאים האלה יש ביומולקולות‬
‫שמאפשרות לתאים לתפקד, לחיות ולעבוד.‬
‫זה המנגנון שלנו שפועל‬ ‫ומאפשר לכימיה הזאת להתרחש,‬
‫ומשמר את החיים.‬
‫אז אנחנו רוצים להבין איך המנגנון הזה עובד,‬
‫ומה יגרום למנגנון הזה להתקלקל.‬
‫עד לאחרונה, ההנחה הייתה שהתנאים בדנקלי‬ ‫קיצוניים מכדי לאפשר חיים.‬
‫אבל אסטרוביולוגים באים לכאן‬ ‫כדי לחפש מיקרואורגניזמים חד-תאיים פשוטים,‬
‫הידועים בתור אקסטרמופילים.‬
‫מיקרואורגניזמים הם קטנים לראיה בעין רגילה,‬
‫אז זה לא יהיה פשוט‬ ‫כמו לקחת מעט מים מהאגם,‬
‫לבחון אותם במיקרוסקופ‬ ‫ולראות המון יצורים רוחשים.‬
‫הדרך היחידה לגלות נוכחות של אקסטרמופילים‬
‫היא למצוא עקבות של ה-DNA שלהם‬
‫באמצעות מכשיר ריצוף גנטי נייד.‬
‫זהו מכשיר קטן ורגיש מאוד לטמפרטורה,‬
‫ואנחנו באחד המקומות החמים‬ ‫ביותר בכדור הארץ.‬
‫אז בשטח, כרגע, יש לנו בלוק קירור‬
‫על מנת לקרר את המכשיר. ‬ ‫והערוצים שלנו פועלים.‬
‫ויש לנו…‬
‫יש לנו רצף!‬
‫יש לנו ממש התרחשות של רצף.‬
‫יש לנו DNA כאן.‬
‫מצוין.‬
‫רצף של DNA הוא הוכחה ‬
‫לכך שאקסטרמופילים יכולים לשרוד‬ ‫במים החומציים של דנקיל.‬
‫החבר'ה האלה הם כמו גיבורי-העל‬ ‫של המיקרואורגניזמים. זה פשוט מדהים‬
‫ככל שאנחנו מגלים‬ ‫עוד ועוד אסטרטגיות ומנגנונים‬
‫שהם מפתחים כדי לשרוד בסביבות כאלה.‬
‫מציאת יצורים חיים כאן מעלה אפשרות מסקרנת.‬
‫ישנן צורות חיים עמידות מספיק‬ ‫כדי לשרוד בכל מקום.‬
‫אפילו במרחבי החלל העמוקים ביותר.‬
‫כוכב ננס אדום.‬
‫הכוכב הנפוץ ביותר בגלקסיה שלנו.‬
‫תארו לעצמכם כוכב לכת‬
‫במסלול קרוב כל כך,‬ ‫שסיבובו נעול ע"י כוח הכבידה של הכוכב.‬
‫כך אותו צד שלו תמיד פונה לשמש.‬
‫זהו יאנוס.‬
‫כיצד יסתגלו החיים לעולם קיצוני כל כך?‬
‫בצד אחד של הכוכב, אור יום תמידי.‬
‫מדבר צורב.‬
‫בצד השני, לילה נצחי.‬
‫ארץ צללים קפואה.‬
‫ביניהם דחוק שרוול של אור דמדומים‬‫ ‬‫תמידי‬‫.‬
‫מים קפואים זורמים מהצד הקר,‬
‫ומגלפים קניונים על פני הנוף.‬
‫אפילו כאן, במקום הכי נוח לחיים על הכוכב,‬
‫יש מעט צמחייה.‬
‫אבל עמוק בתוך הקניונים האלה,‬
‫חי יצור יוצא דופן בעל חמש רגליים,‬
‫הפנטאפוד.‬
‫לא גדול יותר מחתול,‬
‫זאת צורת החיים השולטת ביאנוס.‬
‫בעלת יכולת להסתגל לכל תנאי סביבה.‬
‫בצד הקר,‬
‫הוא שמנמן ושעיר.‬
‫בצד החם הוא מבריק, צנום וחסר מנוחה.‬
‫פנטאפודים יכולים להפוך לכל מה שנדרש...‬
‫על מנת לשרוד.‬
‫על כדור הארץ, כל בעלי החיים‬ ‫מסתגלים כדי להתאים לסביבה שלהם.‬
‫אך חלק סתגלניים יותר מאחרים.‬
‫- בקעת ארימה‬ ‫טרינידד -‬
‫השביל הזה, שנתקלתי בו הרגע,‬
‫הוא שביל מעוצב היטב,‬
‫ואפשר היה לחשוב שיצרה אותו‬ ‫חיה גדולה או אפילו בן אדם.‬
‫אך למעשה נמלים יצרו אותו.‬
‫ובפרט, הנמלה גוזרת העלים.‬
‫הכול נראה שקט עכשיו,‬
‫אך אם נחזור בלילה,‬ ‫זה יהפוך לכביש מהיר של נמלים,‬
‫עם זרם של עלים, לכיוון הקן שלהם.‬
‫וואו.‬
‫תראו את זה.‬
‫זה קן הנמלים.‬
‫אפשר לראות לתוך לבה של המושבה הזו.‬ ‫המון דברים מתרחשים.‬
‫למעשה, ישנן קאסטות שונות ‬ ‫אצל נמלים גוזרי עלים.‬
‫יש את החיילות,‬
‫יש פועלות שונות,‬
‫ויש גם את המלכה.‬
‫היא היחידה שמטילה ביצים ויש רק מלכה אחת.‬
‫בלעדיה, כל זה לא היה קיים.‬
‫מושבת נמלים תלויה בחלוקת העבודה.‬
‫לקאסטות שונות יש תפקידים שונים,‬
‫מצורות וגדלים מגוונים.‬
‫תפסתי הרגע את אחת החיילות‬
‫ותפסתי גם פועלת קטנה מאוד.‬
‫זה לא הפועלת הקטנה ביותר במושבה הזאת,‬
‫אבל זה די קרוב.‬
‫אני בקושי מצליחה להחזיק את החיילת.‬
‫זה קשה. אני חשה את הכוח שלה.‬
‫אני מרגישה שהיא מנסה להיחלץ.‬ ‫הלסתות שלה פתוחות לרווחה.‬
‫אבל ההבדל הוא מדהים,‬
‫ולחשוב שכולם התחילו מאותו זחל.‬
‫כל הנמלים במושבה קשורות זו לזו.‬
‫וכולן חולקות את רוב אותם גנים.‬
‫אך ככל שהן מתבגרות,‬
‫חלק מהגנים מופעלים ואחרים נכבים,‬
‫בתלות במזון שמאכילים אותן.‬
‫כל אחת מהן יכולה להפוך לפועלת,‬ ‫מלקטת או חיילת.‬
‫היכולת הזו ליצור צורות מגוונות כל כך‬ ‫מאותה תבנית‬
‫נקראת פוליפניזם.‬
‫"פולי" פירושו הרבה,‬ ‫ו-"פניזם" פירושו צורות.‬
‫העכביש עשה בדיוק‬ ‫מה שניסיתי להימנע ממנו כל הלילה.‬
‫הוא נכנס בדיוק לאחד השבילים‬ ‫של גוזרי העלים האלה.‬
‫ואלה לא חדשות טובות.‬
‫כאן ממש רואים את הכוח‬ ‫של החיילות והלסתות שלהן.‬
‫אם משהו יפריע למושבה,‬
‫תפקידן לנטרל אותו. זה בדיוק מה שהן עשו.‬
‫וואו.‬
‫טוב, אני כבר מותקפת.‬
‫זה הולך לכאוב.‬
‫עכשיו הן רודפות אחריי.‬
‫לכל יצור שיש לו יכולת כזו‬ ‫להשתנות ולהגיב‬
‫במהירות לשינויים בסביבתו, כמו הנמלים,‬
‫יש יתרון מדהים לא רק לשרוד,‬
‫אלא למעשה לשלוט בעולם שלו.‬
‫- טווח טמפרטורות -‬
‫ביאנוס,‬
‫פנטאפודים הם מומחים לפוליפניזם.‬
‫כמו נמלים, הם מסוגלים להתפתח לצורות שונות.‬
‫אך כולם מתחילים את החיים באותו מקום…‬
‫אזור הדמדומים.‬
‫זוג בוגרים מוכן להתרבות.‬
‫שניהם זכר ונקבה גם יחד.‬
‫הרמפרודיטים.‬
‫כל אחד מהם יכול לייצר צאצאים,‬
‫ולהכפיל את סיכויי הצלחתם.‬
‫לאחר ההזדווגות, הפנטאפוד עוזב את הקניון.‬
‫הוא מטפס לקרקע גבוהה.‬
‫מוכן להשריץ.‬
‫למעלה, רוח תמידית נושבת‬ ‫בין הצדדים הקרים והחמים של הכוכב.‬
‫אבל הרוח מאפשרת לפזר את הזחלים.‬
‫בדרך זו הם יכולים ליישב את הכוכב.‬
‫בצד החם, מים הם מצרך נדיר.‬
‫הם מתעבים רק באזורים מוצלים.‬
‫אם אין מה לאכול, הם ממשיכים הלאה.‬
‫הם יכולים לנוע לכל כיוון‬ ‫באמצעות חמש רגליים.‬
‫ועם עשר עיניים‬
‫דבר לא חומק מהם.‬
‫אם יחושו בהזדמנות לארוחה,‬
‫הם ישתמשו במחושים שלהם‬ ‫כדי לעקור אותה ממקומה.‬
‫הם צריכים להפיק את המיטב מכל הזדמנות.‬
‫- עמק האש‬ ‫נבדה, ארה"ב -‬
‫החיים קשים בכל מדבר.‬
‫רק החזקים שורדים.‬
‫ובעולם הטבע,‬
‫אין דבר קשוח בהרבה...‬
‫מאשר עקרב.‬
‫יש משהו? לא נראה לי.‬
‫זיכרון הילדות הראשון שלי עם עקרב‬
‫הוא מגיל עשר. ראיתי עקרב גדול,‬
‫וצעקתי, "אימא!".‬
‫היא באה לעזרתי‬
‫ושאלה, "מה? מה קרה?",‬
‫והצבעתי על העקרב שעל התקרה,‬
‫ואמרתי, "זה יאכל אותי".‬
‫והיא אמרה, "לא, בחייך, תירגע. זה רק עקרב".‬
‫אז כאימא מקסיקנית חמודה, ‬
‫היא לקחה את הסנדל שלה‬ ‫ופשוט ריסקה את הממזר הקטן על התקרה.‬
‫קרלוס סנטיבנז-לופז, כעת מומחה עקרבים,‬
‫מתמחה בחקר הארס שלהם.‬
‫אני יוצא בחשכה ומשתמש באור על-סגול,‬
‫כי אור על-סגול גורם לעקרבים לזהור.‬
‫יש חלבון מיוחד בשריון שלהם.‬
‫בוא נעיף מבט בזה.‬
‫תראה את זה!‬
‫יש הרבה מהם.‬
‫כן, זה נהדר.‬
‫עקרבים בקושי השתנו במהלך 400 מיליון שנה.‬
‫הם מותאמים באופן מושלם לחיים במדבר.‬
‫לעקרבים יש חילוף חומרים איטי מאוד.‬
‫הם יכולים להעביר תקופות ארוכות ‬ ‫ללא מזון או מים.‬
‫יש לנו תיעוד של כמה מינים ששרדו שנה שלמה‬
‫מבלי לאכול כלום.‬
‫יש להם מספיק אנרגיה כדי לשמר‬
‫תפקודים החיוניים להישארות בחיים.‬
‫הם צריכים לוודא‬ ‫שבפעם הבאה שמזון יהיה זמין,‬
‫הם יתפסו אותו.‬
‫לכן העקרבים פיתחו כלי נשק רבים‬ ‫לשימוש כדי לצוד טרף,‬
‫כולל הנשק החשוב ביותר…‬
‫ארס.‬
‫כדי לחקור ארס עקרבים,‬
‫קרלוס צריך לשאוב אותו מבלוטות בזנב.‬
‫ארס הוא קוקטייל רב-עוצמה‬ ‫המכיל מינרלים, מלחים‬
‫ומאות חלבונים בעלי תפקידים שונים.‬
‫נסה להיות הכי מהיר שאתה יכול.‬
‫אנו משתמשים בחשמל כדי לגרות את השרירים.‬
‫אנחנו נקבל כמויות קטנות מאוד,‬
‫טיפה קטנטנה.‬
‫אבל זו טיפה כל כך יקרה,‬ ‫שאנחנו לא רוצים לאבד אותה.‬
‫תן לו עיסוי נחמד.‬
‫כן. יש טיפה קטנטנה.‬
‫כן, זה בסדר.‬
‫אז זה עובד. יש לנו ארס.‬
‫היא שם, אבל זו טיפה קטנטנה.‬
‫נכון.‬ ‫-אתה רואה אותה?‬
‫כן.‬ ‫-היא כמו טיפת מים.‬
‫ארס הוא כלי נשק יעיל מאוד.‬
‫זוחלים, חרקים ודגים משתמשים בו.‬
‫הוא התפתח, בנפרד, לפחות 30 פעמים.‬
‫ככל שמאפיין כמו ארס התפתח‬ ‫יותר פעמים בכדור הארץ,‬
‫כך סביר יותר שהוא קיים בכוכבים אחרים.‬
‫בצד החם של יאנוס,‬
‫פנטאפודים משתמשים בארס כדי ללכוד את טרפם.‬
‫אבל לצוד לבד זה מסוכן.‬
‫אפילו טורף ארסי יהיה חסר אונים‬
‫מול נחיל.‬
‫בצד הקר של הכוכב, הדברים קשים באותה מידה.‬
‫בחושך תמידי וללא אנרגיה מהשמש,‬
‫איך משהו יכול לשרוד?‬
‫על כדור הארץ,‬ ‫כמעט כל החיים תלויים באור השמש.‬
‫צמחים ממירים אנרגיה סולרית למזון,‬
‫שמזין צורות חיים אחרות.‬
‫אבל יש כמה מקומות מופלאים על כדור הארץ‬
‫בהם חיים התפתחו ללא אור.‬
‫- קואבה דה וילה לוס‬ ‫מקסיקו -‬
‫כשאני שוקלת להיכנס למערה כזו,‬ ‫אחד הדברים שאני יודעת‬
‫הוא שזו סביבה חייזרית.‬
‫זה קצת מתערפל.‬ ‫-כן.‬
‫היא מלאה בדרכים יעילות למות.‬
‫אחד הסיכונים הגדולים במערה הזו‬ ‫הוא שיש הרבה מימן גופרתי.‬
‫מימן גופרתי עלול להרוג אותך.‬
‫אתה מוכן?‬ ‫-כן.‬
‫אז בעלי מצטרף כקצין בטיחות.‬
‫הוא לא מפחד למשוך אותנו החוצה ולומר,‬
‫"צריך לזוז, זה מספיק."‬
‫קואבה דה וילה לוס‬ ‫היא מבוך של כוכי אבן גיר.‬
‫מימן גופרתי מבעבע מעלה מקרום כדור הארץ.‬
‫כשהוא מתערבב עם חמצן, הוא יוצר‬ ‫חומצה גופרתית והופך את המים לחלביים.‬
‫ועדיין, יש צורות חיים ששורדות‬
‫ואפילו משגשגות בתנאים האלה.‬
‫סנוטיטים.‬
‫מושבות נוטפות של חיידקים.‬
‫קיימים אורגניזמים רבים בסנוטיט אחד.‬
‫במקום להסתמך על פוטוסינתזה,‬
‫הם אוכלים מימן גופרתי‬
‫ומשתמשים בו כמקור האנרגיה שלהם.‬
‫טוב, מוכן להצית?‬ ‫-כן.‬
‫אז נעשה שיהיה נחמד וסטרילי.‬
‫טוב, כסה זאת, בבקשה.‬
‫בסדר, בוא נלך על זו.‬
‫בסדר.‬
‫בסדר. סנוטיט אחד.‬
‫אלה כמה מהסנוטיטים הטובים בעולם.‬
‫חומציים כל כך.‬
‫יותר חומציים מחומצת מצברים.‬
‫מערכת אקולוגית שלמה התפתחה‬
‫והיא ניזונה מהסנוטיטים.‬
‫יצורים שמעולם לא ראו אור יום.‬
‫אתה רואה אותם?‬
‫כן.‬
‫יש כאן כמה ממש גדולים מימין.‬
‫בכל פעם שתראו אחד מהחוטים הלבנים‬ ‫של החיידקים,‬
‫תראו דג רודף אחריו.‬
‫טוב, הינה עוד כמה באים.‬ ‫רואה? הינה אחד גדול, רואה?‬
‫זה מגיע. זהו, תפסו אותו!‬
‫חקר החיים באפלה מוחלטת‬
‫הרחיב את האופן שבו אנו מחפשים חיים‬ ‫במקומות אחרים ביקום.‬
‫זה גרם לנו לחשוב על כך שנוכל למצוא חיים‬
‫במקומות שלא חשבנו עליהם.‬
‫-עשרים וחמש.‬ ‫-עשרים וחמש.‬
‫זה נהיה די גבוה.‬
‫בסדר. אתה חושב שאנחנו צריכים לצאת מכאן?‬
‫כל החיים זקוקים לאנרגיה כלשהי.‬
‫על פני הצד החם של יאנוס,‬ ‫היא מגיעה מאור כוכבים.‬
‫על פני הצד הקר, היא מגיעה מעמוק בפנים.‬
‫פעילות גאותרמית.‬
‫כשלחץ וולקני דוחף מים אל פני השטח,‬
‫נוצרת סערה של חיים חדשים...‬
‫אשר מעוררת את הפנטאפודים לפעולה.‬
‫הם מחפשים זחלים‬ ‫המגיחים סביב בריכות גאותרמיות.‬
‫אך זה לא כל כך קל.‬
‫הזחלים פיתחו הגנה.‬
‫הם קופצים ומשלחים אור כאות אזהרה לאחרים.‬
‫נוהגים כגוף אחד כדי להישאר בחיים.‬
‫בכדור הארץ, ישנן חיות ‬ ‫שמשתמשות באור באותה דרך...‬
‫כדי לשלוח אותות.‬
‫- היער הלאומי אלגני‬ ‫פנסילבניה, ארה"ב -‬
‫כל נקודת אור שניתן לראות שם היא גחלילית.‬
‫תוכלו לראות אותן צצות מייד לאחר השקיעה.‬
‫כמו גיצים קטנים שעולים מאש.‬
‫זה פשוט מרהיב וזה משתפר ככל שהלילה מחשיך.‬
‫גחליליות מהבהבות כסוג של תקשורת.‬
‫הם בין בעלי החיים היבשתיים היחידים‬
‫שמתקשרים באמצעות אור שהם מייצרים בעצמם.‬
‫ביולומינסנציה התפתחה בקרב גחליליות‬
‫כאזהרה לטורפים,‬
‫המתריעה שהם עמוסים ברעלים‬ ‫ויש לתת להם מרחב מחיה.‬
‫כעת, אותו מנגנון ‬
‫משמש למציאת בן זוג.‬
‫הגחלילית מפיקה אור‬ ‫מאיבר על בטנה שנקרא "הפנס".‬
‫באיבר הזה יש אנזים‬
‫שמייצר פוטון אחד של אור. ‬ ‫תגובה כימית זו כוללת חמצן.‬
‫על ידי שליטה בזרימת החמצן לפנס שלהם,‬
‫הם יכולות לייצר הבזקים.‬ ‫הם יכולות להפעיל ולכבות את התגובה הכימית,‬
‫ולהשתמש בהבזקים האלה כדי לתקשר זה עם זה.‬
‫הזכרים מתעופפים ויוצרים פרסומות קטנות,‬
‫הבזקים קטנים שאומרים,‬ ‫"הינה אני. זה אני, תראו אותי".‬
‫הנקבות מחכות על הקרקע ומביטות למעלה.‬
‫וכשהן רואות בחור שהן אוהבות,‬ ‫הן מהבהבות חזרה.‬
‫ואז הזכר יבוא, הוא יהבהב שוב.‬
‫היא מהבהבת חזרה והם מתאחדים ומזדווגים.‬
‫אז זה בעצם ריקוד אחד גדול של פלירטוט‬
‫שאנחנו עדים לו ממש כאן מאחורינו.‬
‫כל זן יוצר שפה משלו‬
‫בעזרתה יוכלו למצוא זה את זה בחושך.‬
‫אבל שימוש באור כדי לתקשר הוא מסוכן מטבעו.‬
‫יש מינים שפיתחו יכולת לשלוח אותות שווא.‬
‫מה שיש לנו כאן הוא נקבת פוטוריס טורפת,‬
‫שמכונה גם "גחלילית פאם פאטאל",‬ ‫כי יש להן מוניטין‬
‫של פיתוי זכרים של מינים אחרים‬ ‫כדי לאכול אותם.‬
‫הן יכולות לפרוץ לתקשורת שבין זכר לנקבה‬
‫ולהשתמש בכך לטובתן.‬
‫אפשר לראות שזאת גחלילית טורפת,‬
‫כי לפנס שלה יש צורה שונה.‬
‫רק שני קווים קטנים מאירים,‬ ‫כמעט כמו סימן שווה.‬
‫אז, בעיקרון, זכר מעופף לו ומחפש בת זוג‬
‫ואז, כשהזכרים מהבהבים, הן מהבהבות חזרה,‬
‫כאילו שהן נקבות מאותו זן.‬
‫הן מחקות את הנקבות של הזן האחר.‬
‫כדי לגרום לזכר לבוא,‬ ‫אבל הן לא רוצות להזדווג איתו...‬
‫היא רוצה לאכול את הזכר הזה.‬
‫והיא ממשיכה לעשות זאת בצורה אלימה מאוד.‬
‫זו דוגמה קלאסית לטורף שמשתמש בחיקוי.‬
‫זן אחד שמעתיק התנהגות של זן אחר‬
‫כדי להרוג אותו.‬
‫הייתי אומרת ששקר ורמאות די נפוצים‬ ‫בממלכת החיות.‬
‫אני חושבת שזה יהיה כך בכל כוכב.‬
‫ביאנוס, הזחלים משתמשים באור‬ ‫כדי להישאר בחיים.‬
‫אך המערכת שלהם עומדת להיפרץ.‬
‫על ידי לכידת כמה זחלים, הפנטאפודים‬ ‫סופגים את הביולומינסנציה שלהם...‬
‫ומחקים את אותות האזהרה שלהם.‬
‫הזחלים נרתעים מאורות מהבהבים‬ ‫באופן אינסטינקטיבי.‬
‫אך הפעם, זאת מלכודת.‬
‫הם בדיוק היכן שהפנטאפודים רצו שיהיו‬‫.‬
‫שוב פעם יכולת הסתגלות היא הסוד להישרדותם.‬
‫אבל עבור כל היצורים על יאנוס‬
‫הקיום תלוי במרכיב בסיסי אחד.‬
‫בין אם בעולם החם, הקר או באזור הדמדומים.‬
‫מים.‬
‫- האזור הגאותרמי הבריר‬ ‫איסלנד -‬
‫כולם מכירים את הסיפור‬ ‫של "זהבה ושלושת הדובים".‬
‫היא מתגנבת לביתם‬ ‫ומנסה לאכול את הדייסה שלהם.‬
‫הקערה הראשונה חמה מדי.‬
‫הקערה השנייה קפואה.‬
‫היא מאושרת רק לאחר שהיא מנסה‬ ‫את הקערה השלישית,‬
‫"זה", אומרת זהבה,‬
‫"בדיוק כמו שצריך."‬
‫כשאנו תרים ביקום בחיפוש אחר חיים,‬
‫אנחנו מחפשים תנאים שהם "בדיוק שכמו שצריך".‬
‫במקרה זה, "בדיוק כמו שצריך"‬
‫מוגדר על ידי נוכחות החומר הזה:‬
‫מים.‬
‫מים מניידים את יסודות החיים‬ ‫ברחבי כוכב הלכת,‬
‫ומסביב לכל גוף חי.‬
‫זה החומר החשוב ביותר ביקום.‬
‫כיוון שמים מוכרים לנו כל כך,‬
‫רק אם נעצור ונחשוב על זה,‬ ‫נבין כמה זה מוזר.‬
‫מים מורכבים מאטום חמצן אחד...‬
‫ושני אטומי מימן.‬
‫ובשל אופי היסודות, והאופן שבו הם קשורים,‬
‫יש לנו מטען שלילי בצד של החמצן‬
‫וחיובי לשני אטומי המימן.‬
‫זה אומר שכל מימן במולקולה‬
‫יכול לתקשר עם החמצן במולקולות הסמוכות.‬
‫אם נשכפל משיכה זו‬ ‫למיליארדי מולקולות סמוכות,‬
‫נקבל חומר דביק מאוד.‬
‫מולקולות מים לא רק מושכות זו את זו,‬
‫הן מושכות כמעט כל מולקולה אחרת‬ ‫שתבוא איתן במגע.‬
‫הם מפרקים חומרים אחרים,‬
‫מפרקים אותם וממיסים אותם.‬
‫מים הם הממס האוניברסלי‬
‫בגלל היכולת הייחודית שלהם‬ ‫למוסס מזונות וכימיקלים.‬
‫נראה שניצוץ החיים הראשון בכדור הארץ‬ ‫לא קרה ביבשה...‬
‫אלא במים.‬
‫עמוק מתחת למים, באוקיינוסים הקדמוניים,‬
‫המרכיבים הכימיים לחיים התערבלו להם.‬
‫היה צורך במקום שירכז את המרכיבים האלה ‬
‫כדי לאפשר תגובה כימית‬ ‫שבסופו של דבר תוביל לחיים.‬
‫מקום כזה יכול היה להיות נביעה הידרותרמית.‬
‫מים באים במגע עם סלעים חמים‬ ‫עמוק מתחת לאדמה.‬
‫גועשים חזרה אל מי הים הקרים‬
‫ונושאים חומרי הזנה וכימיקלים.‬
‫בועות קטנות של חיים.‬
‫הקשר בין מים לחיים הוא כה עוצמתי ‬
‫שקשה לדמיין חיים כלשהם ביקום‬
‫הקיימים בלעדיהם.‬
‫מדהים לחשוב‬
‫איך החיים יכולים למצוא דרך‬ ‫במקומות קיצוניים מאוד:‬
‫חם מאוד, קר מאוד.‬ ‫ובסופו של דבר, הכול קשור למים.‬
‫אם יש מים נוזליים, תמצא חיים.‬
‫כמות המים על יאנוס היא מעטה.‬
‫או שהם קפואים כקרח...‬
‫או מתאדים ברוח.‬
‫אבל יש מספיק מים נוזליים‬
‫כדי שהחיים יתקיימו...‬
‫וכדי שהיצורים הקשוחים ביותר‬
‫יסתגלו וישרדו.‬
‫בנאס"א יש משפט שאומר,‬
‫"אם ברצונך למצוא חיים… ‬
‫עקוב אחרי המים."‬
‫כיצד יתפתחו החיים בעולם אחר?‬
‫אחד עם שני כוכבים.‬
‫שם יש יותר אנרגיה מאשר בכדור הארץ.‬
‫כוכב מושלם לחיים.‬
‫תרגום כתוביות: לאה שרמן-קיש‬